Lawrence Mee

Lawrence MEE (laŭ propra esperantigo Lorens' Mi; naskiĝis la 24-an de februaro 1922 en Broughton, mortis la 27-an de oktobro 2002 en Manchester, Britio) estis brita esperantisto, dumviva UEA-membro, vic- kaj fakdelegito.

Mee estis la edzo de esperantistino Audrey Childs-Mee. En 1985 li estis kunfondinto de Internacia Komerca kaj Ekonomia Fakgrupo (IKEF) kaj komence ĝia Ĝenerala Sekretario. De 1999 li estis ano de la Internacia Sciencista Kolegio de AIS San-Marino. De 1973 ĝis 1976 Mee estis oficisto en la Centra Oficejo (CO) de UEA en Roterdamo.

 Verkoj 
 1989: Interetna vortaro de ordinara Esperanto (2a eld., 1a nekonata).Bernhard Pabst. Berlina Komentita Bibliografio de Vortaroj kaj Terminaroj en Esperanto 1887-2014. Berlino 2015.
 1992: La komputoro en propra fono (1992)
 1992, 1994: Toponimia Terminaro (1992, 2a plil. eld. 1994).

 Eksteraj ligiloj 
 Nekrologo en La Brita Esperantisto 
 La stelo, artikolo de Lawrence Mee en Monato.

 Referencoj 

Kategorio:Britaj esperantistoj
Kategorio:AIS